Diari Oficial de la Generalitat Valenciana


Sumari del DOGV 4507, del 26-05-2003 (2003/6014)

ORDE conjunta de 2 de maig de 2003, de la Conselleria de Cultura i Educació i de la Conselleria de Medi Ambient, per la qual es convoquen ajudes i subvencions per a la realització de projectes d'educació ambiental per centres docents públics i privats concertats de la Comunitat Valenciana, que impartixen educació preescolar o ensenyances escolars.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6014


Data del document
:   02-05-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * educació cívica
    * centre d'ensenyament
    * política de medi ambient
    * ajuda pública

ORDE conjunta de 2 de maig de 2003, de la Conselleria de Cultura i Educació i de la Conselleria de Medi Ambient, per la qual es convoquen ajudes i subvencions per a la realització de projectes d'educació ambiental per centres docents públics i privats concertats de la Comunitat Valenciana, que impartixen educació preescolar o ensenyances escolars. [2003/6014]
  
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 2, establix com a principis que regulen l'activitat educativa, entre altres, la relació amb l'entorn social, econòmic i cultural, així com la formació en el respecte i la defensa del medi ambient.
  
La Llei Orgànica 10/2002, de 23 de desembre, de Qualitat de l'Educació, en conseqüència amb estos principis, disposa que l'Educació Preescolar i les ensenyances escolars contribuiran a desenrotllar en l'alumnat, entre altres, les següents capacitats: descobrir l'entorn immediat; observar i explorar l'entorn social i natural; conéixer i valorar la naturalesa i l'entorn, i observar modes de comportament que afavorisquen la seua atenció; conéixer l'entorn social i cultural, des d'una perspectiva àmplia, així com valorar i disfrutar del medi natural, contribuint a la seua conservació i millora; conéixer i valorar de forma crítica la contribució de la ciència i la tecnologia per al canvi de les condicions de vida, així com refermar la sensibilitat i el respecte cap al medi ambient.
  
A Estocolm, es va acordar la necessitat urgent de respondre al problema del deteriorament ambiental. En la Conferència de les Nacions Unides sobre el Medi Ambient i el Desenrotllament, celebrada a Rio de Janeiro en 1992 (Cimera de la Terra), es va acordar que la protecció del Medi Ambient i el desenrotllament social i econòmic són fonamentals per al desenrotllament sostenible. La Declaració de Rio i la seua Agenda 21 contenen els principis fonamentals i el programa d'acció per a aconseguir el desenrotllament sostenible.
  
La Cimera Mundial sobre Desenrotllament Sostenible, celebrada a Johannesburg en 2002, reafirma la seua adhesió als principis de la Conferència de Rio i a la plena aplicació de l'Agenda 21, a través de la seua Declaració i del seu Pla d'Implementació. La Cimera es compromet a construir una societat global humana, equitativa i coneixedora de la necessitat de la dignitat humana per a tots. Així mateix, promourà la integració dels tres components del desenrotllament sostenible, és a dir, el creixement econòmic, el desenrotllament social i la protecció del medi ambient.
  
Des de la publicació en 1987 del document El nostre futur comú, elaborat per la Comissió Mundial per al Desenrotllament i el Medi Ambient, el desenrotllament sostenible s'entén com el desenrotllament que satisfà les necessitats de la generació present sense comprometre la capacitat de les generacions futures per a satisfer les seues pròpies necessitats.
  
L'educació per a la sostenibilitat tracta de posar en joc diverses estratègies per a resoldre els problemes ambientals, l'aclariment de valors i la participació en accions de millora al si de la comunitat.
  
Ja la Cimera de la Terra i la seua Agenda 21 dóna un protagonisme especial als xiquets i als jóvens en relació amb el desenrotllament sostenible, insistint que la col·laboració de l'educació cap al desenrotllament sostenible és un dels pilars bàsics d'este nou programa: «Tant l'educació acadèmica com la no acadèmica són indispensables per a modificar les actituds de les persones, de manera que estes tinguen la capacitat d'avaluar els problemes del desenrotllament sostenible i abordar-los. L'educació és igualment fonamental per a adquirir consciència, valors i actituds, tècniques i comportaments ecològics i ètics d'acord amb el desenrotllament sostenible i que afavorisquen la participació pública efectiva en el procés d'adopció de decisions».
  
El Llibre Blanc de l'Educació Ambiental a Espanya (1999) concep l'educació ambiental com una educació per a l'acció, que «actua ampliant els nostres coneixements i consciència sobre els impactes de l'activitat humana sobre el medi, però amb l'objectiu últim de millorar les nostres capacitats per a contribuir a la solució dels problemes».
  
El mateix Llibre Blanc proposa com a objectiu marc garantir la presència real en el sistema educatiu d'un model d'educació ambiental integrat, global, permanent i emmarcat en l'educació en valors.
  
El nostre sistema educatiu considera l'educació ambiental com un tema transversal, perquè no correspon de manera exclusiva a una única àrea del currículum, sinó que està present de forma global en els objectius i continguts de totes elles.
  
Donat el seu caràcter transversal, l'educació ambiental és responsabilitat del professorat i, per extensió, de tota la comunitat educativa. El centre docent com a institució, en virtut de la seua autonomia pedagògica i organitzativa, s'ha d'ocupar de l'educació ambiental de tot el seu alumnat.
  
Així, educar per a la sostenibilitat ha de ser una de les finalitats o intencions educatives que incloga el projecte educatiu del centre, com un compromís de tota la comunitat educativa per la innovació i la millora de l'educació, que puga servir també per a transformar el seu entorn i ajudar a construir una societat sustentable.
  
La Conselleria de Cultura i Educació i la Conselleria de Medi Ambient de la Generalitat Valenciana són conscients de la importància de l'educació ambiental, especialment en l'any 2003, declarat per l'Organització de Nacions Unides com a Any Internacional de l'Aigua Dolça.
  
En conseqüència, la Conselleria de Cultura i Educació i la Conselleria de Medi Ambient brinden als centres docents, a l'alumnat i al professorat, la possibilitat de descobrir i valorar el patrimoni natural, social i cultural de les terres valencianes, dins del context històric, social i lingüístic propi, així com els recursos i l'assessorament institucional del Centre d'Educació Ambiental de la Comunitat Valenciana, dels Centres de Visitants (CV) dels Espais Protegits, dels Centres de Formació, Innovació i Recursos Educatius (CEFIRE) i dels Centres d'Educació Ambiental a ells adscrits, així com de la Inspecció d'Educació.
  
Per això, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENEM:
  
Primer. Convocatòria
  
Es convoquen ajudes i subvencions per a la realització de projectes d'educació ambiental per centres docents públics i privats concertats de la Comunitat Valenciana, que impartixen educació preescolar o ensenyances escolars. Així mateix, s'aproven les bases per què es regirà la convocatòria, que figuren en l'annex I i el model de sol·licitud que s'acompanya com annex VII-A.
  
Segon. Finançament
  
Les ajudes i subvencions concedides tindran la finalitat de sufragar parcialment els gastos de funcionament que genere al centre docent la realització dels projectes d'educació ambiental. En tot cas, la quantitat concedida no podrà excedir el total dels gastos generats al centre per la realització dels projectes.
  
La realització de les activitats previstes en els projectes d'educació ambiental es finançaran a càrrec dels capítols i línies del pressupost de la Conselleria de Cultura i Educació de la Generalitat Valenciana per a l'exercici 2003. L'import global màxim destinat per la Conselleria al finançament del conjunt dels projectes seleccionats serà de:
  
a) 150.253 euros, per a realització dels projectes pels centres docents públics i s'atorgaran a càrrec del capítol II del programa 421.30.
  
b) 42.070 euros per a la realització dels projectes pels centres docents privats concertats i s'atorgaran a càrrec del capítol IV del programa 421.30 de la línia de subvenció T2144000.
  
DISPOSICIONS FINALS
  
Primera
  
La Conselleria de Cultura i Educació i la Conselleria de Medi Ambient es reserven el dret de difondre i publicar els treballs dels projectes que resulten seleccionats durant el temps màxim d'un any.
  
Segona
  
Seran d'aplicació els articles 40 a 48 (secció III del capítol únic del títol II) del text refós de la Llei d'Hisenda Pública de la Generalitat Valenciana, en el cas dels centres docents privats concertats, així com la Llei de Pressupostos de la Generalitat Valenciana per a l'exercici de 2003 i l'Orde de 18 de maig de 1995, de la Conselleria de Cultura i Educació (DOGV núm. 2.526), per als centres públics, en tots aquells aspectes que no regule la present orde.
  
Tercera
  
Es delega en la Direcció General d'Ordenació i Innovació Educativa i Política Lingüística i en la Direcció General d'Educació i Qualitat Ambiental, la facultat de resoldre, conjuntament, la concessió de les ajudes i subvencions que regula esta orde, i se'ls autoritza a adoptar les mesures que siguen necessàries per al seu compliment i desenrotllament, i a resoldre totes les incidències que es plantegen en la seua interpretació i execució.
  
Quarta
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, els centres privats concertats podran interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat València en el termini de dos mesos a comptar des de l'endemà de la seua publicació.
  
València, 2 de maig de 2003
  
El conseller de Cultura i Educació,
  
MANUEL TARANCÓN FANDOS
  
El conseller de Medi Ambient,
  
FERNANDO MODREGO CABALLERO
  
ANNEX I
  
Convocatòria de projectes d'educació ambiental
  
Bases
  
Primera. Objectius
  
Promoure que els centres docents realitzen projectes d'educació per a la sostenibilitat.
  
Facilitar-los ajudes i subvencions per a desenrotllar els dits projectes, així com la formació del professorat i l'ús d'equipaments i recursos que permeten introduir innovacions didàctiques.
  
Segona. Modalitats de participació
  
1. Els centres docents públics i privats concertats que desitgen participar en la present convocatòria, presentaran projectes que promocionen els valors ambientals i donen resposta als interrogants que sorgixen de l'entorn. Este projecte formarà part del projecte educatiu d'un centre que es considera sostenible.
  
2. Els projectes podran ser d'alguna de les següents modalitats:
  
2.1. Modalitat A: projectes de participació en la formació bàsica en educació ambiental, que impartixen els assessors i les assessores dels Centres d'Educació Ambiental, corresponents a la xàrcia de CEFIRE, que figuren en l'annex II.
  
2.2. Modalitat B: projectes d'educació ambiental vinculats al coneixement del medi natural de la Comunitat Valenciana, a la sensibilització sobre la seua fragilitat i al foment de comportaments respectuosos i compromesos amb la conservació del nostre patrimoni natural. Estos projectes es desenrotllaran en els Centres de Visitants (CV) dels Espais Naturals Protegits de la Comunitat Valenciana que figuren en l'annex III, així com en el Centre d'Educació Ambiental de la Comunitat Valenciana que figura en l'annex IV.
  
2.3. Modalitat C: projectes sobre el patrimoni socioambiental de la Comunitat Valenciana, a desenrotllar en el Centre d'Educació Ambiental de la Comunitat Valenciana, segons s'indica en l'annex IV.
  
2.4. Modalitat D: projectes d'ecoauditoria en centres docents, a desenrotllar segons s'indica en l'annex V
  
2.5. Modalitat E: projectes d'educació ambiental propis del centre docent, inclosos o no en programes institucionals, a desenrotllar de forma autònoma, segons s'indica en l'annex VI.
  
Tercera. Forma de participació
  
1. Els projectes podran ser elaborats pel claustre de professors, departaments, seminaris, equips de cicle o nivell, o professorat amb destí en un o diversos centres docents
  
2. Els centres docents només podran presentar un projecte per cada modalitat. El total de projectes que podrà presentar cada centre dependrà de les unitats que tinga: un màxim de 3 projectes, centres de 21 unitats o més; 2 projectes, centres entre 20 i 9 unitats; i un projecte, aquells centres de 8 unitats o menys. Quan un centre presente diversos projectes, en la sol·licitud farà constar l'orde de preferència dels projectes per als que sol·licita l'ajuda o subvenció.
  
Quarta. Sol·licituds i documentació
  
1. Sol·licituds
  
Els centres docents complimentaran el model de sol·licitud que figura en l'annex VII-A.
  
2. Documentació que s'adjuntarà a la sol·licitud:
  
a) Projecte elaborat seguint les orientacions que figuren en l'annex corresponent a cada una de les modalitats.
  
b) Certificat de l'aprovació del Consell Escolar del centre o centres en què es va a desenrotllar el projecte, o de l'òrgan competent corresponent, segons el model que figura en l'annex VII-B-.
  
c) Pressupost, per cada projecte presentat, detallat per conceptes, segons el model que figura en l'annex VII-C.
  
d) Els centres docents privats concertats, a més, presentaran una acreditació del compliment dels requisits establits en l'Orde de 30 de maig de 1996, de la Conselleria d'Economia i Hisenda, sobre la forma d'acreditació pels beneficiaris de subvenció, l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV núm. 2.775).
  
e) Certificat de la direcció del centre o fotocòpia de les pàgines corresponents, que acrediten la presència de l'educació ambiental en el projecte educatiu, en el projecte curricular i en les programacions didàctiques.
  
Quinta. Presentació i termini
  
1. Les sol·licituds, acompanyades de la documentació corresponent, aniran dirigides al director o directora territorial de Cultura i Educació i es podran presentar en el Registre de les Direccions Territorials de Cultura i Educació o per qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener.
  
2. El termini de presentació és de 20 dies hàbils, comptats a partir del dia següent de la publicació d'esta orde en el Diari Oficial de la Generalitat Valenciana.
  
S'entendrà que les sol·licituds han tingut entrada en la data en què van ser entregades en les oficines mencionades en l'apartat anterior.
  
Sexta. Ajudes i subvencions
  
1. Per modalitat es destinarà un màxim de 30.050,60 euros per als centres públics i de 8.414,00 euros per als centres privats concertats:
  
2. L'import màxim de l'ajuda o subvenció que es concedirà a cada u dels projectes seleccionats serà:
  
- 600 euros per als projectes de les modalitats A i B.
  
- 2.000 euros per als projectes de la modalitat C.
  
- 1.500 euros per als projectes de la modalitat D.
  
- 1.000 euros per als projectes de la modalitat E.
  
3. Les quantitats no adjudicades en cada una de les modalitats podran ser destinades a ajudes o subvencions a projectes corresponents a les altres modalitats, seguint l'orde en què figuren dites modalitats en la base segona.
  
4. L'ajuda o subvenció concedida es destinarà al finançament dels següents gastos derivats de l'execució del projecte: material fungible, bibliografia, desplaçaments, manutenció, allotjament, ús d'equipaments d'educació ambiental, reprografia i treballs especialitzats.
  
Sèptima. Comissió de selecció
  
1. La selecció de projectes i la proposta de concessió d'ajudes i subvencions serà realitzada per una comissió, composta per:
  
President: el director general d'Ordenació i Innovació Educativa i Política Lingüística o persona en qui delegue.
  
Vocals:
  
- Els tres subdirectors territorials d'Educació o la persona designada a l'efecte pel director o directora territorial corresponent.
  
- Tres assessors o assessores de CEFIRE, designats pel director general d'Ordenació i Innovació Educativa i Política Lingüística.
  
- El cap de la Secció d'Extensió Educativa de la Direcció General d'Ordenació i Innovació Educativa i Política Lingüística.
  
- Un funcionari o funcionària de la Direcció General d'Educació i Qualitat Ambiental i un funcionari o funcionària de la Direcció General de Planificació i Gestió del Medi, designats per les seues respectives directores generals.
  
- Un funcionari o funcionària designat pel director general d'Ordenació i Innovació Educativa i Política Lingüística, que actuarà com a secretari amb veu i vot.
  
2. La comissió podrà dotar-se de l'assessorament d'aquells tècnics que considere oportú per a completar la valoració dels projectes.
  
3. El funcionament de la comissió s'ajustarà al que disposa els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener.
  
Octava. Criteris de selecció
  
Els projectes presentats seran seleccionats, als efectes de realitzar la corresponent proposta d'assignació econòmica, aplicant els següents criteris:
  
1. Qualitat del projecte: fins a 10 punts.
  
- Presència i promoció en el projecte educatiu del centre de valors ambientals relacionats amb l'entorn: fins a 1 punt.
  
- Presència en el projecte curricular corresponent d'orientacions per a la incorporació, a través de les distintes àrees, assignatures, matèries o mòduls, de l'educació ambiental: fins a 1 punt.
  
- Organització dels continguts de les àrees, assignatures, matèries o mòduls en la programació didàctica corresponent, tenint en compte l'educació ambiental: fins a 1 punt.
  
- Plantejament del projecte: aportacions innovadores a l'educació per a la sostenibilitat; viabilitat dels objectius per a donar resposta als interrogants que sorgixen de l'entorn; adequació del pla de treball als objectius plantejats; implicació d'altres temes transversals; sistema d'avaluació previst: fins a 5 punts.
  
- Participació: percentatge del professorat implicat; col·laboració dels diferents membres de la comunitat educativa i de diverses institucions: fins a 2 punts.
  
2. Desplaçament des d'una província a una altra per a realitzar les activitats sol·licitades: fins a 2 punts.
  
3. En la modalitat E: projectes que tracten sobre el tema de l'aigua dolça en el seu any internacional o sobre temes inclosos en campanyes o programes institucionals d'educació ambiental: 1 punt.
  
4. Centres docents que tinguen autoritzades actuacions o programes de compensació educativa, segons la Resolució de 3 de desembre del 2002 i la Resolució de 22 de juliol del 2002 (DOGV de 22.08.2002), sempre que obtinguen un mínim de 5 punts en l'apartat 1: 1 punt.
  
5. Perquè un projecte puga ser seleccionat i rebre ajuda o subvenció, haurà d'obtindre un mínim de 5 punts en l'apartat 1 (qualitat del projecte).
  
Novena. Publicació de la resolució
  
1. Resolució provisional
  
a) La comissió de selecció, en funció de la puntuació obtinguda, elaborarà la relació provisional de projectes seleccionats, fent constar les assignacions econòmiques adjudicades, que es farà pública en els taulers d'anuncis de la Conselleria de Cultura i Educació i de la Conselleria de Medi Ambient, i de les seues respectives direccions territorials.
  
b) Hi haurà un termini de 8 dies hàbils per a efectuar reclamacions davant de la comissió de selecció, que les resoldrà i elevarà la proposta definitiva a la Direcció General d'Ordenació i Innovació Educativa i Política Lingüística i a la Direcció General d'Educació i Qualitat Ambiental.
  
2. Resolució definitiva
  
a) Vista la proposta de la comissió de selecció, la Direcció General d'Ordenació i Innovació Educativa i Política Lingüística i la Direcció General d'Educació i Qualitat Ambiental dictaran conjuntament la Resolució definitiva de la convocatòria, que serà publicada en el Diari Oficial de la Generalitat Valenciana.
  
b) D'acord amb el que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener:
  
El termini màxim per a resoldre la sol·licitud és de tres mesos, a comptar des de l'endemà de finalització del termini de presentació de sol·licituds, sense perjuí del que preveu l'article 42.5 de la mateixa llei.
  
L'efecte que produiria el silenci administratiu, si transcorreguera el dit termini sense que s'haja dictat i notificat la resolució corresponent és desestimatori de la sol·licitud.
  
Deu. Seguiment i avaluació dels projectes. Certificació
  
1. Els centres docents que desenrotllen projectes de la modalitat A elaboraran una memòria per cada projecte seleccionat, seguint el model que figura en l'annex VIII. La memòria serà presentada en el Centre de Formació, Innovació i Recursos Educatius (CEFIRE) corresponent, abans del 10 de juliol de l'any 2004. Després de la valoració de la memòria, el director o directora del CEFIRE corresponent, a proposta de l'assessor o assessora responsable del projecte, acreditarà les hores de formació del professorat participant, d'acord amb el que s'especifica per a esta modalitat en l'annex II d'esta orde.
  
2. Perquè es puguen acreditar les hores de formació del professorat participant en projectes de les altres modalitats, les activitats corresponents al desenrotllament del projecte hauran d'estar contemplades en algunes de les modalitats de formació permanent, d'acord amb el que establix l'apartat quint de l'Orde de 9 de juny de 1994, de la Conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat que impartix ensenyances de règim general no universitari i de règim especial a la Comunitat Valenciana (DOGV 17.08.1994). Així mateix, podran acreditar-se a través dels Consells Escolars dels centres docents, d'acord amb el que es disposa en l'apartat octau de l'Orde de 10 de juny de 1994, de la Conselleria d'Educació i Ciència (DOGV 17.08.1994).
  
Onze. Obligacions dels beneficiaris
  
L'acceptació de la realització dels projectes i la percepció de les ajudes i subvencions per part dels centres implica els compromisos següents:
  
1. Realització del projecte d'educació ambiental.
  
2. Presentació de la memòria del projecte, a què fa referència la base deu, en el cas de la modalitat A.
  
3. Assistència del professorat implicat en el projecte a les jornades de formació i de seguiment que, en el seu cas, es convoquen.
  
4. Justificació econòmica de la quantitat ingressada als centres públics o de les subvencions rebudes pels centres privats concertats, segons s'indica en la base dotze.
  
5. Facilitar l'accés a la informació requerida en les actuacions de seguiment del projecte, que realitzen la Conselleria de Cultura i Educació i la Conselleria de Medi Ambient.
  
Dotze. Percepció i justificació de les ajudes i subvencions
  
1. Els centres públics rebran la quantitat adjudicada, una vegada acceptada expressament la realització del projecte d'educació ambiental a través d'escrit de la direcció del centre a la Direcció General d'Ordenació i Innovació Educativa i Política Lingüística. El lliurament de la dita quantitat s'efectuarà per mitjà d'ordes de pagament en ferm, a proposta de la Conselleria de Cultura i Educació i a càrrec del pressupost anual d'aquella, com disposa l'article 11 de la Llei 12 /2002, de 27 de desembre, de la Generalitat Valenciana, de Pressupostos per a l'exercici 2003.
  
Donat el seu caràcter de sobredotació per gastos extraordinaris de funcionament, en els documents de control de l'activitat econòmica del centre hauran d'especificar-se clarament els ingressos i els gastos que es produïsquen per raó d'esta convocatòria. Així mateix, s'adjuntarà la justificació de l'import de la quantitat concedida, a la justificació anual que han d'efectuar, segons disposa l'Orde de 18 de maig de 1995, de la Conselleria de Cultura, Educació i Ciència (DOGV núm. 2.526).
  
Els centres privats concertats percebran l'ajuda atorgada després de la justificació del compliment de la finalitat per a la qual es va concedir. Per a això, remetran els documents corresponents originals, o les seues fotocòpies compulsades, a la Direcció General d'Ordenació i Innovació Educativa i Política Lingüística. Així mateix, quan esta subvenció siga superior a 1.800 euros, en el moment d'atorgar-los la subvenció, hauran de presentar certificat actualitzat d'estar al corrent de les obligacions tributàries i, si és procedent, amb la seguretat social, expedida per l'agència de l'administració tributària i de la seguretat social, segons el que disposa l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996), així com certificat de la Conselleria d'Economia i Hisenda i de l'últim rebut de l'Impost d'Activitats Econòmiques. En cas de no estar obligats a prestar les declaracions o documents de què es tracte, s'acreditarà esta circumstància per mitjà de declaració responsable.
  
Tota alteració de les condicions tingudes en compte per a la concessió de les subvencions i, en tot cas, l'obtenció concurrent de subvenció o ajuda atorgada per altres administracions o ens públics o privats, podrà donar lloc a la modificació de la resolució de concessió.
  
L'import de les subvencions, en cap cas, no podrà ser de tal quantia que, aïlladament o sumat a les subvencions o ajudes d'altres administracions públiques o privades, supere el cost de l'activitat a desenrotllar pel beneficiari.
  
Procedirà el reintegrament de les quantitats percebudes i l'exigència de l'interés de demora des del moment de pagament de la subvenció en els següents casos: incompliment de l'obligació de justificació; obtenció de la subvenció sense reunir les condicions requerides per a això; incompliment de la finalitat per a la qual la subvenció va ser concedida; incompliment de les condicions imposades als beneficiaris en la concessió de la subvenció. Igualment, quan la subvenció principal siga de la Generalitat Valenciana, procedirà el reintegrament de l'excés obtingut sobre el cost de l'activitat.
  
Quan en l'exercici de les funcions d'inspecció o control es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol altre document relatiu a les operacions en què tals indicis es manifesten.
  
2. L'escrit d'acceptació i els documents justificatius a què fa referència el punt 1 d'esta base, es podran presentar en els registres de les direccions territorials de Cultura i Educació o per mitjà de qualsevol de les altres formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener. El termini de presentació dels dits documents serà de 20 dies hàbils comptats a partir del dia següent a la publicació de la Resolució definitiva en el Diari Oficial de la Generalitat Valenciana.
  
S'entendrà que els documents han tingut entrada en la data en què van ser entregats en les mencionades oficines.
  
ANNEX II
  
Convocatòria de projectes d'educació ambiental
  
Modalitat A
  
I. Centres d'Educació Ambiental (CEA) i Gabinet Didàctic, adscrits als CEFIRE, que oferixen Formació Bàsica en Educació Ambiental:
  
1. CEA El Termet (Vila-real): riu Millars (aprofitament d'aigües, curs baix). Ecosistema urbà. Estudi de la serra d'Espadà.
  
2. CEA Aula de la Mar (Benicàssim): L'equilibri ambiental en el litoral. Explotació i utilització dels recursos marins. Les problemàtiques mediambientals de les zones costaneres. Turisme i medi ambient.
  
3. CEA Benacantil (Alacant): muntanya urbana, ecosistema de l'espai i relació amb la ciutat.
  
4. CEA L'Almafrà (Benidorm): ecosistema urbà. Turisme i medi ambient. L'aigua.
  
5. CEA Hort de Trénor (Torrent): proposta botànica. Impacte humà del barranc de Torrent. Zona humida del barranc de Cortitxelles.
  
6. CEA La Casella-Murta (Alzira): el bosc mediterrani. L'equilibri ambiental. Coneixement del medi natural.
  
7. CEA Casa de la Natura (Gandia): riu Serpis. Ecosistema urbà. Agricultura biològica. Problemàtiques mediambientals.
  
8. Gabinet Didàctic del Jardí Botànic: Jardí Botànic.
  
II. Els centres docents adjuntaran a la sol·licitud un Projecte de Participació d'acord amb el següent guió:
  
1. CEA sol·licitat: \_\_\_\_\_\_\_\_\_\_\_\_\_\_\_\_
  
2. Participants:
  
Centre docent:\_\_\_\_\_\_\_\_\_\_\_\_\_\_ Codi:\_\_\_\_\_\_\_\_\_\_\_\_\_\_\_
  
Alumnat (nombre): \_\_\_\_\_\_\_\_\_\_\_\_\_\_\_\_\_\_\_\_
  
Professorat (nombre): \_\_\_\_\_\_\_\_\_\_\_\_\_\_\_
  
Altres sectors de la comunitat educativa:\_\_\_\_\_\_\_\_\_\_\_\_\_\_\_\_\_
  
Institucions col·laboradores:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
3. Antecedents del projecte:
  
3.1. Presència i promoció en el projecte educatiu de valors ambientals relacionats amb l'entorn.
  
3.2. Presència en el projecte curricular d'orientacions per a la incorporació de l'educació ambiental en les àrees, matèries, assignatures o mòduls.
  
3.3. Organització dels continguts de les àrees, matèries, assignatures o mòduls en la programació didàctica corresponent.
  
4. Plantejament del projecte:
  
4.1. Objectius que es pretenen per a donar resposta als interrogants que sorgixen de l'entorn
  
4.2. Innovacions que aporta el projecte en l'educació per a la sostenibilitat.
  
4.3. Tractament d'altres temes transversals
  
4.4. Pla de treball:
  
- Activitats preparatòries per a l'aprofitament didàctic dels recursos que oferix el CEA
  
- Metodologia
  
- Recursos previstos
  
- Fases de desenrotllament
  
- Calendari proposat
  
4.5. Sistema previst per a l'avaluació del projecte i la difusió de l'experiència.
  
III. Al professorat que participe en la realització dels projectes d'esta modalitat se li acreditaran les corresponents hores de formació, tenint en compte els apartats següents:
  
1. Reflexió teòrica del professorat (en sessions a partir de les 17 hores).
  
2. El projecte aprovat per l'assessoria del CEA.
  
4. Realització del projecte en l'equipament (una sessió com a mínim).
  
5. Coordinació, seguiment i avaluació del projecte en el centre docent.
  
6. La memòria presentada en finalitzar el projecte.
  
ANNEX III
  
Convocatòria de projectes d'educació ambiental
  
Modalitat B
  
I. Síntesi del dossier d'activitats per a escolars del Programa de Divulgació, Interpretació del Patrimoni i d'Educació Ambiental als Espais Naturals de la Comunitat Valenciana, que desenrotlla la Conselleria de Medi Ambient.
  
1. Parc Natural d'Irta
  
Activitat 1: itinerari a Santa Llúcia i Sant Benet.
  
Activitat 2: itinerari per la costa
  
Activitat 3: itinerari pel barranc de la Font de la Parra.
  
2. Parc Natural del Prat de Cabanes-Torreblanca
  
Activitat: coneix el parc natural del Prat de Cabanes-Torreblanca.
  
3. Paratge Natural del Desert de les Palmes
  
Activitat 1: Centre de Visitants La Bartola.
  
Activitat 2: itinerari Porteria Vella.
  
Activitat 3: itinerari de Les Santes.
  
Activitat 4: itinerari Castell de Montornés.
  
Activitat 5: itinerari geològic.
  
Activitat 6: repoblació forestal.
  
4. Reserva Natural de les Illes Columbretes
  
Activitat 1: Columbretes modelades pel foc.
  
Activitat 2: Illes Columbretes. Col·lecció Espais Naturals.
  
Activitat 3: audiovisual: Les illes Columbretes.
  
Activitat 4: el món de la gavina.
  
Activitat 5: arts de pesca.
  
Activitat 6: introducció a l'observació d'aus marines.
  
Activitat 7: descobrir les Illes Columbretes.
  
Activitat 8: itinerari port Tofiño-Far.
  
Activitat 9: itinerari marí.
  
5. Parc Natural de la Serra d'Espadà
  
Activitat 1: conferències.
  
Activitat 2: itinerari d'Alcúdia de Veo a Sueras.
  
Activitat 3: itinerari d'Aiòdar.
  
Activitat 4: itinerari d'Eslida.
  
Activitat 5: itinerari de Xóvar.
  
Activitat 6: itinerari d'Aín.
  
Activitat 7: itinerari d'Alfondeguilla.
  
Activitat 8: itinerari de Veo.
  
Activitat 9: itinerari d'Almedíjar.
  
Activitat 10: itinerari d'Algimia d'Almonacid.
  
6. Parc Natural de la Serra Calderona
  
Activitat 1: itinerari Marines - Surera de la Bella Dolçainera.
  
Activitat 2: font de l'Or - pi del Salt.
  
Activitat 3: importància de la vegetació mediterrània als nostres ecosistemes (en l'aula).
  
Activitat 4: itinerari didàctic pel Garbí. Descobrint el paisatge.
  
7. Parc Natural de l'Albufera
  
Activitat 1: Centre de Visitants del Racó de l'Olla i torre-observatori.
  
Activitat 2: Centre de Visitants de Cavallerisses.
  
Activitat 3: itinerari del Racó de l'Olla.
  
Activitat 4: identificació d'aus.
  
Activitat 5: identificació de plantes de les dunes fixes de la Devesa a l'àrea del Racó de l'Olla.
  
Activitat 6: itinerari en barca per l'Albufera.
  
8. Parc Natural del Carrascar de la Font Roja
  
Activitat 1: Centre de Visitants del Parc Natural del Carrascar de la Font Roja.
  
Activitat 2: itinerari Santuari-Mas de Tetuan-El Menejador.
  
Activitat 3: itinerari per la zona d'ús públic.
  
Activitat 4: itinerari del barranc de l'Infern.
  
Activitat 5: el xicotet itinerari.
  
Activitat 6: el viver de la planta autòctona.
  
9. Parc Natural de la Marjal de Pego-Oliva
  
Activitat: coneix el Parc Natural de la Marjal de Pego-Oliva.
  
10. Parc Natural del Montgó
  
Activitat 1: Centre de Visitants de Torrecremada.
  
Activitat 2: visita als vivers de la planta autòctona.
  
Activitat 3: itinerari de la Cova de l'Aigua.
  
Activitat 4: itinerari de la Cova Tallada.
  
Activitat 5: itinerari de la Torre del Gerro.
  
11. Parc Natural del Penyal d'Ifach
  
Activitat 1: exposició del Centre de Visitants del Penyal d'Ifach.
  
Activitat 2: l'Aula de la Naturalesa del Penyal d'Ifach.
  
Activitat 3: visualització del vídeo El Penyal d'Ifach.
  
Activitat 4: visualització d'una col·lecció de diapositives sobre el Penyal d'Ifach.
  
Activitat 5: itinerari Penyal d'Ifach.
  
Activitat 6: itinerari pels miradors de Llevant
  
12. Parc Natural de Les Salines de Santa Pola
  
Activitat: coneix el Parc Natural de Les Salines de Santa Pola.
  
13. Parc Natural del Fondó
  
Activitat: coneix el Parc Natural del Fondó.
  
14. Parc Natural de les Llacunes de la Mata-Torrevieja
  
Activitat 1: centre de visitants del parc natural.
  
Activitat 2: itinerari per la Llacuna de La Mata.
  
II. Els centres docents adjuntaran a la sol·licitud un projecte d'acord amb el següent guió:
  
1. CI sol·licitat: \_\_\_\_\_\_\_\_\_\_
  
2. Participants:
  
Centre docent:\_\_\_\_\_\_\_\_\_\_\_\_\_ Codi:\_\_\_\_\_\_\_\_\_\_\_\_\_\_\_\_\_\_\_\_
  
Alumnat (nombre): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Professorat (nombre): \_\_\_\_\_\_\_\_\_\_\_\_\_\_\_\_\_\_
  
Altres sectors de la comunitat educativa:\_\_\_\_\_\_\_\_\_\_\_\_\_
  
Institucions col·laboradores:\_\_\_\_\_\_\_\_\_\_\_\_\_\_\_\_\_\_\_
  
3. Antecedents del projecte:
  
3.1. Presència i promoció en el projecte educatiu de valors ambientals relacionats amb l'entorn.
  
3.2 Presència en el projecte curricular d'orientacions per a la incorporació de l'educació ambiental en les àrees, matèries, assignatures o mòduls.
  
3.3. Organització dels continguts de les àrees, matèries, assignatures o mòduls en la programació didàctica corresponent.
  
4. Plantejament del projecte:
  
4.1 Objectius que es pretenen per a donar resposta als interrogants que sorgixen de l'entorn
  
4.2. Innovacions que aporta el projecte en l'educació per a la sostenibilitat.
  
4.3. Tractament d'altres temes transversals
  
4.4 Pla de treball:
  
- Activitats preparatòries per a l'aprofitament didàctic dels recursos que oferix el CI
  
- Metodologia
  
- Recursos previstos
  
- Fases de desenrotllament
  
- Calendari proposat
  
4.5. Sistema previst per a l'avaluació del projecte i la difusió de l'experiència.
  
III. Informació general sobre la visita a l'espai natural:
  
1. Per a la preparació del projecte, és convenient consultar el dossier d'activitats oferit pel Programa de Divulgació, Interpretació del Patrimoni i Educació Ambiental dels Espais Naturals de la Comunitat Valenciana. En el dossier d'activitats per a escolars, que es pot descarregar de la pàgina web de la Generalitat Valenciana (http://parquesnaturales.gva.es/espnaturales.htm), es descriuen les activitats que oferix cada espai natural en el programa, com també la informació sobre el nivell educatiu de l'alumnat que pot realitzar l'activitat, duració, nombre d'alumnes, objectius conceptuals, descripció de l'activitat, material necessari, lloc on es realitza, adequació per a persones amb mobilitat reduïda, i altres recomanacions. Així mateix, es pot contactar directament amb el personal assignat a este programa, amb caràcter previ a la redacció del projecte, per a rebre una informació més precisa sobre les activitats que es poden realitzar.
  
2. És necessària l'assistència del responsable del grup que realitzarà la visita a una reunió prèvia amb el personal assignat a este programa en l'espai natural. En esta reunió es planifiquen les activitats que es realitzaran en funció dels objectius de la visita, de l'interés per algun tema concret, del temps disponible, del tamany del grup, del nivell educatiu de l'alumnat, etc. Es tracta la metodologia que s'utilitza durant l'activitat i s'entrega el material que millor s'ajusta a l'activitat que es desenrotllarà. La reunió tindrà lloc en el centre de visitants o en les dependències que s'establisquen en la conversació prèvia telefònica.
  
ANNEX IV
  
Convocatòria de projectes d'educació ambiental
  
Modalitat C
  
I. El Centre d'Educació Ambiental de la Comunitat Valenciana, situat en l'Alqueria dels Frares (Sagunt) és un centre de caràcter autonòmic, que oferix una visió integrada del medi ambient a la Comunitat Valenciana en dos aspectes fonamentals, com són la interacció de la societat amb el seu entorn, configurant així el patrimoni socioambiental de la Comunitat Valenciana i la gestió dels distints factors ambientals (aigua, atmosfera, sòl, residus, espais naturals, energia, etc.).
  
Per a l'elaboració de projectes d'esta modalitat, el CEA de la Comunitat Valenciana oferix als centres docents els següents recursos:
  
1. L'entorn immediat, que resumix les característiques fonamentals del territori de la Comunitat Valenciana: litoral, serra, zona agrícola, urbana i industrial, patrimoni historicocultural, zona humida, etc.
  
2. L'edifici-seu del Centre d'Educació Ambiental: una alqueria del segle XVII rehabilitada, amb la seua estructura original i els elements singulars propis d'estes vivendes rurals (pati, pou, aljub, forn, cuina, etc.).
  
3. Exposició interactiva, centre de documentació, laboratori, etc.
  
4. Planta d'energia solar fotovoltaica, que permet tant un estalvi significatiu (al voltant del 50%) en el consum d'energia, com la seua utilització amb fins demostratius.
  
5. Hort històric: hort-jardí que permet conéixer la història de l'agricultura valenciana, a manera d'exemple de la interacció de la societat amb el seu entorn, a través d'un recorregut per l'hort romà, l'hort àrab, l'hort del Descobriment i l'hort actual.
  
6. Jardí de les Marjals. Resumix els paisatges presents en el litoral de la Comunitat Valenciana, combinant els paisatges naturals (zones humides) amb els paisatges culturals (oliverars, palmerars, pinars, boscos mixtos, etc.).
  
II. Els centres docents adjuntaran a la sol·licitud un projecte d'acord amb el següent guió:
  
1. Centre d'Educació Ambiental de la Comunitat Valenciana
  
2. Participants:
  
Centre docent:\_\_\_\_\_\_\_\_\_\_\_\_ Codi:\_\_\_\_\_\_\_\_\_\_\_\_\_\_\_\_\_\_\_\_
  
Alumnat (nombre): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Professorat (nombre): \_\_\_\_\_\_\_\_\_\_\_\_\_\_\_\_\_\_\_\_\_
  
Altres sectors de la comunitat educativa:\_\_\_\_\_\_\_\_\_\_\_
  
Institucions col·laboradores:\_\_\_\_\_\_\_\_\_\_\_\_\_\_\_\_\_\_\_\_\_\_\_
  
3. Antecedents del projecte:
  
3.1. Presència i promoció en el projecte educatiu de valors ambientals relacionats amb l'entorn.
  
3.2 Presència en el projecte curricular d'orientacions per a la incorporació de l'educació ambiental en les àrees, matèries, assignatures o mòduls.
  
3.3. Organització dels continguts de les àrees, matèries, assignatures o mòduls en la programació didàctica corresponent.
  
4. Plantejament del projecte:
  
4.1 Objectius que es pretenen per a donar resposta als interrogants que sorgixen de l'entorn
  
4.2. Innovacions que aporta el projecte en l'educació per a la sostenibilitat.
  
4.3. Tractament d'altres temes transversals
  
4.4 Pla de treball:
  
- Activitats preparatòries per a l'aprofitament didàctic dels recursos que oferix el CEA de la Comunitat Valenciana.
  
- Metodologia.
  
- Recursos previstos.
  
- Fases de desenrotllament.
  
- Calendari proposat.
  
4.5. Sistema previst per a l'avaluació del projecte i la difusió de l'experiència.
  
Amb caràcter previ a la preparació del projecte, el professorat responsable assistirà a una reunió informativa i de coordinació en el CEA, on es facilitarà el material didàctic corresponent.
  
Per al desenrotllament d'esta modalitat de projectes es podran utilitzar les instal·lacions i els recursos del CEA fins un màxim de tres dies.
  
ANNEX V
  
Convocatòria de projectes d'educació ambiental
  
Modalitat D
  
I. L'ecoauditoria en els centres docents és un recurs que permet efectuar una anàlisi de l'impacte que causen al medi ambient les activitats del centre (es compren i consumixen materials, es donen aportacions de matèria i energia, es generen residus, s'ocupa un espai, etc.).
  
L'ecoauditoria perseguix la transformació de la vida quotidiana del centre docent a través d'una pràctica respectuosa amb el medi ambient i amb els principis de la sostenibilitat. Pretén instaurar un estil de vida cooperativa, solidari amb les generacions presents i futures, que valora totes les formes de vida i sent la necessitat de participar i compartir, pertorbant el menys possible. Es completa amb un pla de millora, que es revisa periòdicament per a actualitzar les mesures de millora establides i augmentar els resultats obtinguts.
  
L'ecoauditoria en els centres docents es proposa els següents objectius:
  
1. Promoure la sensibilització, la implicació i el compromís del professorat, de l'alumnat i de tota la comunitat educativa sobre l'educació ambiental.
  
2. Millorar la pràctica ambiental del centre, per mitjà de la reducció en el consum de recursos (paper, aigua, energia, etc.) i en la producció de residus.
  
3. Millorar el clima educatiu del centre docent en l'àmbit de les relacions humanes, en l'àmbit dels processos d'ensenyança-aprenentatge i en l'àmbit dels recursos didàctics.
  
II. Els centres docents adjuntaran a la sol·licitud un Projecte d'acord amb el següent guió:
  
1. Títol:\_\_\_\_\_\_\_\_\_\_\_\_\_\_\_\_\_\_\_\_\_\_\_
  
2. Participants:
  
Centre docent:\_\_\_\_\_\_\_\_\_\_\_\_\_\_ Codi:\_\_\_\_\_\_\_\_\_\_\_\_\_\_\_\_\_\_\_\_
  
Alumnat (nombre): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Professorat (nombre): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Altres sectors de la comunitat educativa:\_\_\_\_\_\_\_\_\_\_\_\_\_\_\_\_\_\_
  
Institucions col·laboradores:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
3. Antecedents del projecte:
  
3.1. Presència i promoció en el projecte educatiu de valors ambientals relacionats amb l'entorn.
  
3.2 Presència en el projecte curricular d'orientacions per a la incorporació de l'educació ambiental en les àrees, matèries, assignatures o mòduls.
  
3.3. Organització dels continguts de les àrees, matèries, assignatures o mòduls en la programació didàctica corresponent.
  
4. Plantejament del projecte:
  
4.1 Objectius que es pretenen per a donar resposta als interrogants que sorgixen de l'entorn
  
4.2. Innovacions que aporta el projecte en l'educació per a la sostenibilitat.
  
4.3. Tractament d'altres temes transversals
  
4.4 Pla de treball:
  
Activitats per a la identificació de les situacions que es desitja revisar i millorar.
  
Pla d'actuació indicant les accions, fases i calendari.
  
Metodologia
  
Recursos previstos
  
4.5. Sistema previst per a l'avaluació del projecte i la difusió de l'experiència.
  
5. Compromís de la comunitat educativa manifestat en el consell escolar o òrgan corresponent.
  
6. Comissió de Gestió Ambiental: data de constitució en el centre i membres que la componen.
  
ANNEX VI
  
Convocatòria de projectes d'educació ambiental
  
Modalitat E
  
I. Els projectes d'educació ambiental propis del centre docent es desenrotllaran des d'una visió ambiental i no sols ecològica, que presente alternatives per a un futur sostenible. Així mateix, els projectes podran implicar els equipaments d'educació ambiental de la Comunitat Valenciana relacionats en els annexos II, III i IV.
  
Tindran prioritat els projectes que es desenrotllen en equipaments de les diputacions, ajuntaments o mancomunitats de la Comunitat Valenciana.
  
II. Els centres docents adjuntaran a la sol·licitud un projecte d'acord amb el següent guió:
  
1. Títol: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Lloc de realització:\_\_\_\_\_\_\_\_\_\_\_\_\_\_\_\_
  
2. Participants:
  
Centre docent:\_\_\_\_\_\_\_\_\_\_\_ Codi:\_\_\_\_\_\_\_\_\_\_\_\_\_\_\_\_\_\_\_\_
  
Alumnat (nombre): \_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Professorat (nombre): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Altres sectors de la comunitat educativa:\_\_\_\_\_\_\_\_\_\_\_\_\_\_Institucions col·laboradores:\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
3. Antecedents del projecte:
  
3.1. Presència i promoció en el projecte educatiu de valors ambientals relacionats amb l'entorn.
  
3.2 Presència en el projecte curricular d'orientacions per a la incorporació de l'educació ambiental en les àrees, matèries, assignatures o mòduls.
  
3.3. Organització dels continguts de les àrees, matèries, assignatures o mòduls en la programació didàctica corresponent.
  
4. Plantejament del projecte:
  
4.1 Objectius que es pretenen per a donar resposta als interrogants que sorgixen de l'entorn
  
4.2. Innovacions que aporta el projecte en l'educació per a la sostenibilitat.
  
4.3. Tractament d'altres temes transversals
  
4.4 Pla de treball:
  
Activitats programades per a desenrotllar per l'alumnat.
  
Metodologia.
  
Recursos previstos.
  
Fases de desenrotllament.
  
Calendari proposat.